Остраўскі ўніверсітэт

Остраўскі ўніверсітэт (чэшск.: Ostravská univerzita) — чэшская дзяржаўная вышэйшая навучальная ўстанова са статусам універсітэта і з сядзібай у Остраве. Гісторыя У 1953 годзе ў Опаве была адкрыта Вышэйшая педагагічная школа, якая рыхтавала настаўнікаў для пачатковай школы. Яе функцыі былі перададзеныя ў 1959 годзе створанаму Педагагічнаму інстытуту, сядзібай якога стала ўжо Острава. У 1964 годзе інстытут атрымаў статус самастойнага педагагічнага факультэта. 28 кастрычніка 1991 года з гэтага факультэта быў створаны асобны ўніверсітэт пад сучаснай назвай. У студзені 2012 года Остраўскі ўніверсітэт пачаў падрыхтоўку да зліцця з Остраўскім тэхнічным універсітэтам з намерам стаць трэцім па велічыні ўніверсітэтам у Чэхіі і атрымаць статус даследчага ўніверсітэта. Зліццё павінна было завяршыцца да 2015 года. Аднак апошняя ўстанова ў канчатковым выніку адмовілася ад зліцця. Факультэты Факультэт сацыяльных навук Факультэт мастацтваў Медыцынскі факультэт Філасофскі факультэт Педагагічны факультэт Прыродазнаўчы факультэт Спасылкі На Вікісховішчы ёсць медыяфайлы па тэме Остраўскі ўніверсітэт Афіцыйная інтэрнэт-старонка ўстановы